20 अप्रैल, 2012 को मुल्तान में दरबार शाह शम्स में एक बहुत बड़ा सम्मेलन कर इसके खिलाफ विरोध प्रकट किया गया। इस अवसर पर पाकिस्तान के जाने-माने शिया जाकरीन, मौलाना, नौहाख्वान और अन्य महत्वपूर्ण लोग मौजूद थे। इस सम्मेलन के जरिए पाकिस्तान के चीफ जस्टिस के सामने सवाल पेश किया गया कि वह बहुत छोटी-छोटी बातों का जब नोटिस लेते हैं तो उन्हें शिया टारगेट किलिंग क्यों नहीं दिखाई दे रही है। वे क्यों नहीं पाकिस्तान के हुक्मरानों को आदेश देते कि पाकिस्तान में शियों की हिफाजत का इंतजाम किया जाए। क्यों नहीं ऐसे आतंकवादी संगठनों पर प्रतिबंध लगाया जाता जो पाकिस्तान में आतंकवाद को बढ़ावा दे रहे हैं।